google/wiki40b huggingface dataset:
Det andre skiftet

Handling

Den 23 år gamle Olaf (Nils Gaup) kommer fra Finnmark for å ta seg jobb ved Jernverket i Mo i Rana. Her møter han den 53 år gamle Trond (Gunnar Enerkjær) og hans hjemmeværende kone Margot (Mona Malm). Trond jobber som kranfører på jernverket og er godt likt av arbeidskameratene. Men da det utvikler seg til et kjærlighetsforhold mellom Olaf og hans kone får den middelaldrende Trond kastet fullstendig om på sitt liv. Fra en tilsynelatende trygg tilværelse blir noen få hendelser skjebnesvangre for hele hans eksistens.

Samtidig med dette oppstår en intern uro omkring et spørsmål om suspensjoner i fagforeningen på jernverket. Trond er ikke villig til å forstå de yngre som reiser faglig kamp om noe annet enn rent materielle krav. Han føler situasjonen som en trussel mot hans eget valg og det han selv lojalt har støttet opp gjennom åra. Han blir kastet ut i en labil følelsesmessig situasjon hvor skiftarbeidet på fabrikken gjør presset større.

Om filmen

Filmen fikk en forholdsvis lunken mottakelse av filmanmelderne og ble blant ansett som en «kjedelig og humørløs film».
Aftenpostens Per Haddal var blandet i sin omtale og skrev blant annet: «...Dette skal dreie seg om et nokså "objektivt" betraktet hverdags-Norge, om nordmenn under industrialismen.», og videre at «Men han røper seg i de mange og nesten forelskede bildene av fosskokende smelteovner - de blir en slags skjærsild. Og dermed er ikke spranget langt over til at dette i praksis blir en skildring av ensomme mennesker under stjernene, så å si, med uroen i hjertet og desillusjonene over at drømmene ikke akkurat ble så virkelige». Dagbladets Thor Ellingsen var heller ikke begeistret og hengte seg spesielt opp i kommentatorens rolle i filmen, hvorpå han blant annet skriver: «Han vil "objektivisere" personene. Dermed innfører han en kommentatorstemme. Og her er det noe som går gærnt. Stemmen på lydbånd sier oss ikke noe annet og mer enn det vi allerede har tatt inn av informasjon. Denne kommentatorstemmen blir et vedheng, i verste fall en hindring». VGs anmelder gav den terningkast tre og beskrev den på følgende måte: «Velskapte detaljer i en haltende film fra arbeidermiljø».

Trivia

Dette var Lasse Glomms regidebut.

Kilder

Hvem Hva Hvor 1980, s. 350
Heinrich Brunner

Liv

Han var sønn av embetsmannen Wenzel Brunner og Josepha Sturm. I Wien studerte han tysk rettshistorie under Heinrich Siegel og historiske hjelpevitenskaper under Theodor von Sickel ved Institut für österreichische Geschichtsforschung. Han fikk doktorgraden i 1865 og ble året etter professor i Lemberg (dagens Lvov). I 1870 vekslet han til Prag (Praha), og i 1872 mottok han et tilbud om en professorstilling i Strassburg (Strasbourg). Resten av livet tilbragte han i Tyskland. I 1874 ble han Carl Gustav Homeyers etterfølger som professor i rettshistorie ved Universitetet i Berlin, og ble i denne stillingen til sin død.
Brunner kan regnes som grunnleggeren av den historisk-germanske rettsvitenskapen, idet han brukte de samme metodene på den germanistiske rettsvitenskapen som den historiske rettsskolen (Savigny og Windscheid) hadde brukt på romerretten. Han er særlig kjent for en omfattende tysk rettshistorie (Deutsche Rechtsgeschichte, 1887–1892).
Saint Vincent og Grenadinene under VM i friidrett 2017

Resultater

(Q, q – kvalifisert, NM – intet gyldig resultat, SB – sesongbeste, PB – personlig bestenotering)
Galleri S

Galleri S er et galleri for kunst på Kleive øst i Molde kommune. Galleriet ble etablert av Sigmund Skår i 1992. Åpningsutstillingen var med Lars Christian Istad. Etter snart 80 utstillinger over mange år har en lang rekke kunstnere stilt ut i galleriet, blant annet Pushwagner, Rolf Nerli, Hans Normann Dahl, Thorstein Rittun, Per Ung, Carl Nesjar og Dagfinn Knudsen.
Sverre Wilberg

Teater

Wilberg ble utdannet ved det kongelige akademiet for drama Royal Academy of Dramatic Art i London mellom 1953 og 1955, og var ansatt ved Trøndelag Teater fra 1955 til 1958. Deretter hadde han oppgaver ved Folketeatret, Chat Noir, Oslo Nye Teater og Fjernsynsteatret. Fra 1971 var han ved Det Norske Teatret, der han spilte i en rekke komedier som blant annet Pære i En midtsommernattsdrøm og som Amor i Geir Sveaas' oppsetning av Holbergs Ulysses von Itachia. Han har også spilt i realistiske stykker som blant annet direktøren i Stiftelsen av Antonio Buero Vallejo, flere Brecht-skikkelser, samt klassikeroppgaver som Kreon i Evripides' Medea. På 1980-tallet gjorde han seg bemerket i som Gud i Goethes Faust og som Claudius i Hamlet. 
Wilberg virket 42 år i norsk teaterliv, og de siste 25 årene var han knyttet til Det Norske Teatret hvor han spilte mer enn 100 forskjellige roller.

Film og TV

Wilberg filmdebuterte i 1959 i 5 loddrett, og har ved siden av rollen som Hermansen i 12 Olsenbanden-filmer, spilt i Smuglere (1968), Skulle det dukke opp flere lik, er det bare å ringe (1970) og Kamilla og tyven (1988). Han hadde sin siste filmrolle i Markus og Diana fra 1996. På TV har han blant annet vært å se i et par gjesterolle i komiserien Mot i brøstet. Han var også med i episoden Vinterferie av komiserien Fleksnes fataliteter. Episoden har imidlertid aldri blitt vist på TV, men er tilgjengelig på DVD. Mot i brøstet episoden I Søteste Laget som Sverre Wilberg spilte doktor i, har senere blitt dedikert til han.

Andre roller

Han har også en rolle i hørespillet God aften, mitt navn er Cox: Den lille heksen.
Cindy Breakspeare

Biografi

Cindy Breakspeare ble født den 24. oktober 1654 i Toronto i den kanadiske delstaten Ontario til en  jamaikansk far, Louis Breakspeare, som var av britisk-jamaikansk multietnisk herkomst, og en europeisk-canadisk mor av britisk opphav, Marguerite Cochrane. Cindy har tre brødre og en søster. Hun flyttet til Jamaica i en alder av fire år og gikk på Immaculate Conception Preparatory School. Som tenåring deltok hun i skjønnhetskonkurranser, inkludert Miss Jamaica Body Beautiful og Miss Universe Bikini. Hun ble invitert til å delta i Miss World-konkurransen i 1976 som ble holdt i London, og vant tittelen den 19. november 1976, og ble dermed den andre fra Jamaica som gjorde så.
Breakspeare hadde et beryktet forhold til den legendariske reggaemusikeren Bob Marley. Som et resultat av deres forhold fødte hun en sønn i 1978, Damian Marley (også kjent som Jr. Gong). Dog tre år senere giftet hun seg med senator og advokat Tom Tavares-Finson i 1981 som hun har sønnen Christian (1982) og datteren Leah (1986) med. Breakspeare og Tavares-Finson skilte seg i 1995.
Cindy Breakspeare har siden det giftet seg med Rupert Bent II. Breakspeare har arbeidet med sin karriere som plateartist og entreprenør. Hun grunnla en rastafari hobbybutikk vednavn «Ital Craft» på Jamaica. Breakspeare har fire barnebarn, gutter, fra sine tre barn.
På to hjul i ville vesten

Handling

Et hemmelig vitenskapelig forsøk på å snu tidsstrømmen pågår ute i Californias ørkenen. Samtidig med dette er den kjente motorsykkelføreren Lyle Swann med på et ørkenløp i samme område. Han leder suverent, men alt endres da han kjører inn i en "tidsstråle" forårsaket av forsøket. Denne strålen bringer ham 105 år tilbake i tiden. Der forsøker han å få radiokontakt med teknikeren sin, men oppnår ikke svar. Swan forstår heller ikke at han har havnet i en helt annen tid. Innbyggerne i det gamle vesten har aldri sett et moderne kjøretøy og regner ham nærmest som djevelen selv. Til tross for dette får han hjelp av en vakker kvinne og sammen prøver de å stå imot banden som vil stjele «stålhesten». På slutten oppstår det en duell mellom Swann og lederen for banden. I siste minutt reddes han og blir transportert tilbake til sin egen tid.

Om filmen

På to hjul i ville vesten fikk blandet mottakelse fra kritikerne. På nettstedet The SF, Horror and Fantasy Film Review får den en noe lunken omtale og de skriver blant annet at filmen hadde et lovende og interessant utgangspunkt, men at den etterhvert henfaller til en western-klisje. De gir heller ikke skuespillerprestasjonene de beste skussmål.
Fredrikstad bibliotek

Fredrikstad bibliotek ligger i bydelen Cicignon i Fredrikstad. Biblioteket er Østfolds største og bygget i perioden 1922-1925. I 1926 stod hele biblioteket ferdig til bruk.
I 1920-1921 ble det avholdt en arkitektkonkurranse, og vinnerutkastet het «Der Glommen gjør en sving», som arkitekt Harald Sund og reguleringssjef August Nielsen stod bak.
Smørolje

Smørolje er produsert av fløte, eller en blanding av fløte og smeltet smør, i en konsentreringsprosess som medfører en nesten fullstendig fjerning av vann og fettfritt melketørrstoff. Smøroljen inneholder 99,9 % melkefett (mot smør som har 83 % melkefett).  Brukes til steking, rømmegrøt, bearnaise, supper, glasering etc. Smørolje har røkepunkt på 182 °C, smeltepunkt på 30–32 °C og stivner på 18–20 °C.
186. senter for elektronisk krigføring

186. senter for elektronisk krigføring (FPN 60134) er underlagt OSK Nord og forlagt til Severomorsk i Murmansk oblast. Hovedvåpen er jammekomplekset Murmansk-BN
Amazonpapegøyer

Beskrivelse

Papegøyene i denne slekten er i hovedsak mellomstore (25-45 cm) og korthalete. Andre kjennetegn er vokshud og ring rundt øyet, som oftest er nakent. Artene har i hovedsak grønn grunnfarge på fjærdrakten.

Atferd og utbredelse

Amazonpapegøyene er sosiale individer som lever i flokker. Artene praktiserer monogami og livnærer seg i hovedsak av frø, bær, frukt og nøtter. De opptrer i Mellom- og Sør-Amerika og i Karibia. 
Mange av artene er svært gode til å herme etter mennesklig tale og andre lyder. Disse artene har derfor gjerne blitt populære kjæledyr. Viltfanging er fortsatt vanlig, selv om det er forbudt og flere av artene nå er truet av utryddelse.
Materialvitenskap

Materialvitenskap eller materialteknologi er en fellesbetegnelse for ulike vitenskapelige og teknologiske aspekter ved materialers egenskaper og bruk. Som begrep omfatter materialvitenskap utforskning, beskrivelse, utvikling, fremstilling og prosessering/bearbeiding av tekniske materialer og virkestoffer. Materialvitenskapen er tverrfaglig og baserer seg i hovedsak på fagfeltene kjemi, fysikk, ingeniørfag (som elektronikk og mekanikk), mineralogi, krystallografi og petrologi i sin utforskning av forholdet mellom materialers struktur på molekylært og atomært nivå på den ene side, og deres makroskopiske egenskaper på den annen side. Med økende anvendelse av nanoteknologi innenfor diverse fagområder, har materialvitenskap blitt et stort satsingsområde for mange universiteter.
Materialene som blir omtalt innenfor materialvitenskapen, kan ofte deles inn i fire hovedkategorier: keramer, polymerer, metaller og halvledere.
Prosopocoilus (Hoplitocranum) francisi

Utseende

En liten til middelsstor (16-27 millimeter), brunsvart hjortebille. Store hanner har lange, litt buede kjever med omtrent tre tenner på innersiden, hos små hanner er disse mye kortere. Hodet er relativt lite, uten påfallende groper, knøler eller tenner, pannen er bredt U-formet innbuktet. Hode og forkropp er tett og kraftig punkterte. Antennene har en tre-leddet vifte. Pronotum er betydelig bredere enn langt, firkantet, innsnevret ved roten. Hunnen er noe mindre enn hannen, uten forstørrede kjever.

Levevis

Larvene utvikler seg i råtne trestammer. Utviklingen tar trolig ett år. De voksne billene drikker gjerne sevje fra trær.

Utbredelse

Arten er utbredt på Filippinene (Luzon).
Yoshiyuki Hasegawa

Japans herrelandslag

Yoshiyuki Hasegawa spilte seks landskamper for Japans herrelandslag.
Nyköpingshus

Nyköpingshus, (Nyköpings slott) var opprinnelig en middelalderborg i Nyköping i Sverige som er delvis i ruiner.  
Borgens opphav var et kastell fra slutten av 1100-tallet som ble bygget på i flere omganger. Trolig var det Birger jarl som startet borgbyggingen. På Albrekt av Mecklenburgs tid hadde den tyske ridderen Raven van Barnekow borgen i forlening og foretok viktige byggearbeider på slottet. En senere eier var Bo Jonsson Grip.
I middelalderen ble det foretatt ytterligere om-og påbygginger. Gustav Vasa forsterket utbyggingen med hensyn til forsvaret av borgen  og det finnes bevart et rundt kanontårn fra hans tid.  
På slutten av 1500-tallet bygget hertug Karl, den senere Karl IX av Sverige, borgen om til et renessanseslott. Slottet brant ned sammen med resten av byen i 1665 og ble ikke oppført igjen. Deler av bygningsmaterialet ble i stedet benyttet til ombygging av Stockholms slott.
På 1900-tallet pusset man opp deler av slottet og det inneholder blant annet Sörmlands museums permanente utstillinger.

Hendelser på slottet

Den 11. desember 1317 fant Nyköpings gjestebud sted på ridderborgen ifølge Erikskrøniken. Denne julefesten endte fatalt for hertugene Erik og Valdemar, brødre av kong Birger Magnusson.
Nyköping-recessen ble undertegnet på Nyköpingshus 20. september 1396. Denne begivenheten er en av de viktigste hendelsene i Norden i middelalderen og var en forutsetning for dannelsen av Kalmarunionen året etter.
Svante Sture d.y. og Märta Eriksdotter Leijonhuvud feiret bryllupet sitt på Nyköpingshus 3. mars 1538.
Av andre begivenheter kan nevnes at Karl IX døde her 30. oktober 1611 og Karl X Gustav ble født på slottet 8. november 1622
Dongfang zhi xing

Dongfang Zhi Xing (kinesisk: 东方之星, pinyin: Dōng Fāng Zhī Xīng, «Østens stjerne») var et kinesisk cruiseskip som sank i Yangtze-floden 1. juni 2015 ved 21.30-tiden lokal tid med 456 personer ombord, overveiende eldre ferierende passasjerer. Kun 14 overlevde, deriblant kapteinen og maskinsjefen. Skipet ble truffet av en tornado. Fiorliset fant sted i fylket Jianli i provinsen Hubei sentralt i Folkerepublikken Kina.
Skipet var bygd i 1994 i Chongqing og ble benyttet i elvecruise mellom Nanjing og Chongqing.
Aston Martin DB4

Vantage

Da DB4 Series IV ble introdusert i 1961 ble også en utgave med høyere ytelse, DB4 Vantage, introdusert. Den var utstyrt med tre forgassere og et annet toppstykke, noe som økte ytelsene til 266 hestekrefter. De fleste modellene var også utstyrt med samme frontlykter som DB4 GT. Totalt ble 136 sedanmodeller og 32 cabrioleter bygget med Vantage-motoren.

Vantage GT

Et lite antall DB4 (som ikke var GT-modellen) ble utstyrt med GTs kraftigere motor. Denne kombinasjonen kalles ofte Vantage GT, til tross for at ikke alle var utstyrt med Vantage-utstyrsnivået, og ingen av dem teknisk sett var en GT. Totalt 14 eksemplarer har denne uvanlige kombinasjonen.
Overtalelse (roman)

Overtalelse er den siste romanen Jane Austen fullførte. Hun begynte på den ikke lenge etter at hun hadde fullført Emma, og hun skrev den ferdig i august 1816. Jane Austen døde 41 år gammel, i 1817. Overtalelse ble utgitt i desember samme år (men datert til 1818).
Socket S1

Socket S1 er en prosessorsokkel for AMD Mobile Sempron, AMD Turion 64 (MK-serien) og AMD Turion 64 X2.
Socket 1 er av typen PGA-ZIF og er beregnet for prosessorer med 638 pinner.
Prosessorsokkelen støtter 200 MHz FSB og 800 MHz HyperTransport.
MY (lokomotiv)

Lokomotivets historie

Loktypen ble bygget av svenske NOHAB fra 1950-tallet og utover 1960-tallet både til DSB som MY og til NSB som Di 3. MY-lokomotivene er teknisk tilnærmet identiske med NSBs DI 3b. De første lokomotivene av typen MY ankom Danmark i februar 1954, og dette lokomotivet var bygget etter det amerikanske forbildet EMD F7  og hadde en 16–sylindret motor fra General Motors samt treakslede boggier med to drivende aksler og en løpeaksel. 
Den første bestillingen var på fire lokomotiver samt en reservemotor for testing. Resultatet av testingen var god og ytterligere en bestilling på 43 lokomotiver ble levert frem til 1958. Lokomotivene ble av DSB regnet som kostnadseffektive i drift, samtidig som de også var allsidige og reduserte reisetidene. Hos DSB ble de for eksempel brukt til å trekke både tunge godstog og hurtige ekspresstog. En svakere variant av MY var MX, som på sin side var både hurtigere og veide mindre.
MY ble kritisert av både lokomotivførere og resten av befolkningen rett etter ankomsten. Det kom flere klager og leserbrev mot lydnivået fra lokomotivet fra beboere langs de danske jernbanestrekningene. Spesielt var lydnivået markant i stigninger, ved akselerasjon, eller når de trakk tunge godstog. Støyproblemene ble siden løst tilfredsstillende da lyddemperfabrikken LYDEX i Middelfart ble satt til å ordne opp. 
Lokomotivtypen var i aktiv tjeneste fra 1954 frem til den 15. juni 2001, hvor MY 1159 kjørte sin siste offisielle tur for DSB. Det første lokomotivet (MY 1101) ble overdratt til DSBs museumstog allerede i 1986. På 1990-tallet ble lokomotivene gradvis tatt ut av drift, og flere av disse ble hugget opp, mens andre ble solgt til danske privatbaner og svenske godsselskaper. Under den svenske betegnelsen TMY er flere maskiner ennå i drift som trekklokomotiv i godstog. I perioden fra 1964 til 1965 ankom de siste 12 lokomotivene fra NOHAB, noe som økte antallet MY–lok levert til DSB til 59 totalt.
4. april

Navnedag

Nanna, Nancy og Nina har navnedag.
Ozyptila arctica

Utbredelse

Ozyptila arctica har en nordlig utbredelse i holarktis. Den finnes i Norge.

Utseende

Ozyptila arctica er lyst blektgul på farge. Som voksne (imago) er hunnen mellom 3 og 4 mm lange (kroppens lengde), mens hannen er noe mindre. De har en kompakt todelt kropp, bakkroppen og forkroppen «overlapper» hverandre. Forkroppen er bred og flat, og sett ovenfra, pære-formet. Det bredeste punktet er, sammenlignet med andre edderkopper, langt tilbake (bak midten). Hodet er smalt og langstrakt framover, og omtrent halvparten så bred som fokroppen på sitt bredeste. Foran på hodet er det åtte øyne, og framkanten er sterkt buet. Bakkroppen er omtrent trapesformet, framkanten er bred og tvert avskåret.
Beina er kraftige og korte. Hos alle krabbeedderkopper er de to fremste beina lengre enn de to bakerste beina. På innsiden av leggen (tibiae) på det første fotleddet (metatarsi) av forbeina, finnes bare to par med stive, svarte torner.
Ozyptila-artene kan forveksles med edderkopper i slekten, Xysticus, men kan skilles fra disse på antall stive, mørke torner på innsiden av det første beinets legg. Hos Xysticus er hodet noe mindre fremskutt på forkroppen, samt mer buet i foran.
Flere av artene i slekten Ozyptila er ganske lik hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Trondheim Jeger- og Fiskerforening

Trondheim Jeger- og Fiskerforening (Trondheim JFF og TJFF) er lokallag for Norges Jeger- og Fiskerforbund. Foreningen ble etablert i 1878 og har et eget klubbhus med flere lerduebaner for Jegertrap, Nordisk Trap, OL-Skeet og Compakt STI. Foreningen hadde ved inngangen av 2013 i overkant av 2700 medlemmer.
Foreningen har undervisningslokaler i mer sentrumsnære områder, hvor større Jegerprøvekurs holdes. I tillegg har foreningen flere hytter i nærheten av fiske og jaktområder som kan leies ut til medlemmer. 
TJFF arrangerte NM i Jegertrap/Leirduesti i 1978 og 1997 og Nordisk Trap NM i 2006; ettersom Lerdueutvalgets skyttere er tilknyttet Norges Skytterforbund igjennom Trondheim JFF Trap Team.
Haakon VII Land

Haakon VII Land er et landområde på nordvestlige Spitsbergen, Svalbard. Det avgrenses geografisk mot Woodfjorden og Liefdefjorden i nordøst, Kongsfjorden i sørvest og isbreen Isachsenfonna i sør. Haakon VII Land grenser mot Albert I Land i vest, James I Land i sør og Andree Land i øst. Landområdet er oppkalt etter Haakon VII, Norges konge 1905–1957.

Natur og landformer

Hele området ligger inne i Nordvest-Spitsbergen nasjonalpark.Det er mange fuglefjell i vest langs Kongsfjorden, hvorav hele fire på Blomstrandhalvøya og fire midtfjords langs Krossfjorden like nord for Fjortende Julibreen. Innenfor Blomstrandhalvøya ligger Blomstrandhamna fuglereservat på noen småøyer. Helt i vest er Guissezholmen fuglereservat utenfor Kapp Guissez. Ingen av fuglefjellene har mer enn 10 000 hekkende individer. Det er bare rein i nord og øst, ikke i de svært isdekte områdene i vest og sør. I fjorden i vest påtreffes derimot hvithval og en god del sel.
Landområdet er delt i to på midten i retning nord-sør, av en renne i fjellandskapet som er bredekt med to nord-sør-gående hovedbreer: Monacobreen (408 km²) i nord om renner ut i Liefdefjorden, og Isachsenfonna (1000 km²) i sør. Andre store breer er Holtedahlfonna (1375 km²) i James I Land som er den sørøstlige fortsettelsen av Isachsenfonna, videre i selve Haakon VII Land Isachsenfonnas sidebreer Karlsbreen i øst, og i vest Blomstrandbreen (102 km²), Fjortende Julibreen (81 km²) og Tinayrebreen (53 km²).
Området er kupert med topper jevnt over opp til 1300 meter i sør og øst, noe lavere i vest. Høyeste topp er Eidsvollfjellet med 1 454 moh, Fred Olsenfjellet (1312 m) og Risefjella (1305 m) i øst ved Bockfjorden, og Kronprins Olavs fjell (1006 m) i vest ved Krossfjorden. Innerst i Bockfjorden i nordøst er det varme kilder.
Området utgjør den sentrale og østlige del av Det nordvestlige terreng, et kaledonsk foldeområde fra kambrosilursk tid. Underlaget i vest er klassisk prekambrisk gneis og migmatitt. Men over dette er det gjennomskjærende, riftdal-pregede ganger av diabas fra tiden like før kambrium. Grunnfjellsoverflaten brytes opp i og rundt Raudfjorden, hvor det skjærer inn sørgående soner av dypbergsartige mylonitter. Foldingene fra det kaledonske sammenstøtet kan være svært uttalte. Nord for Kongsfjorden finner vi generelt mye gneis, migmatitt og granitt, mange steder med innlagte skjærsoner med marmor og kvartsitt. I øst langs kystområdene av Woodfjorden starter den devonske grabenen med flerfargede sandstein og skifer, avgrenset av Breibogen-forkastningssonen.
Bockfjorden, som er en sidefjord av Woodfjorden i nordvest, har varme kilder som en rest av nyere tiders vulkanisme fra neogen. Området ligger i forkastningsgrensen mellom det vestlige Hecla Hoek-beltet og den devonske grabenen.

Bosettinger og historie

Det er ingen permanente bosettinger i Haakon VII Land. Tidligere tiders hvalfangere gikk ikke inn i Kongsfjorden, men i nyere tids landbasert fangst har Kongsfjorden vært mye brukt på alle strandsidene. På østkysten av fjorden ligger Blomstrandhalvøya som har en lang historie med både fangst og prøvedrift etter mineraler.
LeBron James

NBA-karriere

Da han begynte å spille i NBA som 18-åring satte han straks flere rekorder; han var den yngste som har oppnådd 500 målgivende pasninger (slo Magic Johnsons gamle rekord), den yngste som skåret 5 000 poeng i karrieren (slo Kobe Bryants gamle rekord), den yngste som skåret 50 poeng i én kamp. Som 20-åring var han en av ligaens aller beste spillere.
I 2005/06-sesongen traff han med flere kampavgjørende skudd mot slutten av kamper. Ved hjelp av flere av disse tok han laget sitt, Cavaliers, til semifinalen i Eastern Conference av NBA-sluttspillet. Her ble det slått av Detroit Pistons i en best-av-syv-kamper-serie. Pistons trengte seier i alle de syv kampene for å slå ut Cavs. I løpet av 2006-sluttspillet ble han blant annet var den første som fikk en trippel-dobbel i sin første sluttspillkamp, og den første som skåret 40 poeng eller mer i sin bortedebut i sluttspillet.
Det ble lenge spekulert i om James ville fortsette karrieren sin hos Cleveland etter 2009/10-sesongen siden kontrakten hans løp ut etter denne sesongen. Andre aktuelle klubber for James ble sagt å være New York Knicks, Brooklyn Nets, Chicago Bulls og Miami Heat. Det var også flere andre superstjerner som hadde kontraktslutt etter denne sesongen, slik som Dwyane Wade, Chris Bosh, Dirk Nowitzki og Amar'e Stoudemire, og siden LeBron var den spilleren som klubbene var mest ivrige på, etter at han hadde vunnet NBA Most Valuable Player-prisen to år på rad.

Kina Kontrovers

I oktober 2019 havnet en del Amerikanske firmaer i søkelyset for å ha drevet med selv-sensur og sensur av andre interessenter. NBA og LeBron kom selv i søkelyset etter at de kritiserte Direktøren av Houston Rockets Daryl Morey som twitteret sin støtte for Hong Kong sin kamp for frihet. Lebron kom med et utsagn om at "slike utsagn kan skade spillere, ligaen og lag finansielt, emosjonelt og spirituelt", han kom senere med et utsagn om at han "har ingen reaksjon på hva som skjer i Hong Kong"